Osnovna škola Ivana Cankara

Cankareva 10 , Zagreb

Broj RKP: 14865

MB: 3207803

OIB: 81002091960

Zagreb , 21.11.2022. GRADSKI URED ZA OBRAZOVANJE, KULTURU, SPORT I MLADE

ILICA 25

10 000 ZAGREB

OBRAZLOŽENJE PRIJEDLOGA FINANCIJSKOG PLANA ZA 2023. GODINU TE PROJEKCIJA ZA 2024. I 2025. GODINU

Financijski plan Osnovne škole Ivana Cankara rađen je prema dobivenim uputama i limitima od strane Gradskog ureda za obrazovanje i Gradskog ureda za financije (Upute za izradu prijedloga proračuna grada Zagreba za razdoblje 2023-2025.godine) , a čine ga prihodi i primici te rashodi i izdaci raspoređeni u programe koji se sastoje od aktivnosti i projekata , a iskazani su prema ekonomskoj i funkcijskoj klasifikaciji te izvorima financiranja. Obrazloženje prijedloga financijskog plana sadrži obrazloženje općeg dijela financijskog plana po ekonomskoj klasifikaciji i izvorima financiranja , dok je posebni dio proračuna obrazložen po programima (projektima/aktivnostima). Opći dio financijskog plana sastoji se od Računa prihoda i rashoda i Računa financiranja. Slijedili smo naputak iz Gradskog ureda o Izradi prijedloga proračuna Grada Zagreba koji se usvaja u novoj valuti euro, što proizlazi iz Zakona o uvođenju eura kao službene valute u Republici Hrvatskoj. Sukladno Godišnjem izvještaju o izvršenju naglašena je nužnost konzervativnog pristupa u planiranju te je naznačeno da se planiraju samo neophodna sredstva za izvršenje osnovnih poslovnih funkcija .

Financijski plan Osnovne škole Ivana Cankara za 2023. godinu planiran je u iznosu od 1.527.880,00 EUR-a, za 2024. godinu se planira iznos od 1.561.930,00 EUR-a a za 2025. godini 1.595.100,00 EUR-a.

Strukturu Prijedloga financijskog plana čine:

-- Prihodi poslovanja : 1.527.880,00 eura - Rashodi poslovanja : 1.896.000,00 eura - Rashodi za nabavu nefinancijske imovine: 64.880,00 eura - Raspoloživa sredstva iz prethodne godine: 80.600,00 kn

Ukupni prihodi za 2023. godinu planirani su u iznosu 1.527.880,00 EUR-a , a prema izvoru financiranja i vrsti prihoda planirani su:

- Vlastiti prihodi: 12.800,00 eura

- Prihodi za posebne namjene: 153.900,00 eura

- Pomoći: 1.300.970,00 eura

- Tekuće pomoći temeljem prijenosa EU sredstava - prijenosi između proračunskih korisnika istog proračuna: 57.910,00 eura

- Donacije: 2.300,00 eura

- Prihodi i primici dobiveni s računa proračuna grada Zagreba-decentralizirana sredstva: 368.120,00 eura

Prihodi za 2024. i 2025. godinu planirani su u istom opsegu kao i 2023. godina prema dobivenim uputama i limitima od strane Gradskog ureda za obrazovanje i Gradskog ureda za financije.

Prihodi pomoći iz inozemstva i od subjekata unutar općeg proračuna planiraju se u iznosu od 1.323.780,00 eura. Najvećim dijelom odnose se na pomoći proračunskim korisnicima iz proračuna koji im nije nadležan u iznosu od 1.300.700,00 eura , a to su sredstva planirana za financiranje rashoda za zaposlene , te udžbenika za učenike , koja se isplaćuju iz državnog proračuna. Pomoći temeljem prijenosa EU sredstava planiraju se u iznosu od 13.500,00 eura , a riječ je o Erasmus+ projektu. Prijenosi između proračunskih korisnika istog proračuna planiraju se u iznosu od 9.580,00 eura.

Prihodi od upravnih i administrativnih pristojbi, pristojbi po posebnim propisima i naknada planiraju se u iznosu od 153.900,00 eura , a to su prihodi po posebnim propisima koji se odnose na ostale nespomenute prihode , a koje najvećim dijelom čine prihodi od sufinanciranja roditelja za školsku kuhinju i program produženog boravka.

Prihodi od prodaje proizvoda i robe te pruženih usluga i prihodi od donacija planiraju se u iznosu od 15.000,00 eura , a to su prihodi koji se ostvaruju zakupom prostora škole i to u iznosu od 12.700,00 eura. Prihodi od donacija obuhvaćaju donacije od pravnih i fizičkih osoba izvan općeg proračuna i čine tekuće i kapitalne donacije u iznosu od 2.300,00 eura.

Prihodi iz nadležnog proračuna i HZZO-a na temelju ugovornih obveza planirani su u iznosu od 368.120,00 eura. Ostvaruju se od računa proračuna grada Zagreba temeljem Odluke o financiranju decentraliziranih funkcija u obrazovanju , a koriste se za pokriće rashoda za redovno poslovanje.

Ukupni rashodi za 2023. godinu planirani su u iznosu 1.896.000,00 EUR-a, u 2024. godini 1.901.070,00 EUR-a, a u 2025. godini 1.940.620,00 EUR-a.

Rashodi za zaposlene planirani su u ukupnom iznosu od 1.147.520,00 eura i u strukturi ukupnih rashoda čine najznačajniji udio. U školskoj godini 2022./2023. godini zaposleno je ukupno 9 učiteljica u programu produženog boravka koje vode 9 razrednih odjela sa 170 upisana učenika. Za program produženog boravka za 2023. godinu planira je ukupan iznos od 198.080,00 eura, koji uključuje i uplate od strane roditelja za plaće i ostala materijalna prava zaposlenih.

Grad Zagreb sufinancira prehranu svim učenicima koji su uključeni u program prehrane. Cijena mliječnog obroka iznosi 5,00 kuna, ručka 9,00 kuna, a užine 2,50 kuna. Učenici

ostvaruju pravo na sufinanciranje cijene obroka, sukladno utvrđenim kriterijima i mjerilima iz

ovog programa (prema tri kategorije). Razlika sredstava do utvrđene pune cijene besplatnih i

sufinanciranih obroka, školi se doznačuje iz proračunskih sredstava. U školskoj godini 2022./2023. imamo 347 učenika koji su korisnici prehrane. Ukupna planirana sredstva potrebna za prehranu učenika za 2023. godinu iznose 93.700,00 eura.

U OŠ Ivana Cankara zaposleno je ukupno 4 pomoćnika u nastavi, od toga 2 preko ugovora o radu te 2 preko ugovora o djelu. U idućoj godini planira se iznos od 15.400,00 eura.

Materijalni rashodi planirani su u ukupnom iznosu od 377.340,00 eura ,a obuhvaćaju rashode za potrebe redovnog poslovanja koji se najvećim dijelom financiraju iz Gradskog proračuna.

Financijski rashodi planirani su u iznosu od 1.190,00 eura , a obuhvaćaju zatezne kamate koje nastaju zbog kašnjenja u plaćanju materijalnih obveza, bankarske usluge i usluge platnog prometa te ostali nespomenuti financijski rashodi.

Ostale naknade građanima i kućanstvima iz proračuna planirani su u iznosu od 36.580,00 eura , a obuhvaćaju radne materijale za učenike.

Rashodi za nabavu proizvedene dugotrajne imovine planirani su u iznosu od 64.880,00 eura , a obuhvaćaju rashode za ulaganja u poslovne objekte , uredsku opremu i namještaj , uređaje , strojeve i opremu za ostale namjene te knjige , od kojih se dio odnosi na nabavu udžbenika od strane MZO-a.

U računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

Prihodi od nadležnog proračuna (671) pribrojani su u excel verziji kako bi se plan mogao uravnotežiti.

Gradska skupština dana 8. prosinca 2022. usvojila je Proračun Grada Zagreba za 2023. godinu, koji se sastoji od objedinjenih financijskih planova proračunskih korisnika

Odgovorna osoba - ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Boris Počuča , prof.